**Keskkonnaloa menetluse algatamise teade**

Keskkonnaamet teatab, et AS Silikaat (registrikood: [10022296](https://ariregister.rik.ee/ettevotja.py?ark=10022296)) (aadress Pärnu mnt 238, Nõmme linnaosa, Tallinn, Harju maakond, 11624) 10.01.2025 esitatud Männiku XXIII liivakarjääri keskkonnaloa taotlus (esmataotlus registreeritud keskkonnaotsuste infosüsteemis KOTKAS 26.11.2024 menetluse nr M-130283 juurde, korrigeeritud taotlus 10.01.2025) on menetlusse võetud ning 20.02.2025 kirjaga nr DM-130283-7 algatatud taotletava tegevuse keskkonnamõju hindamine.

Taotletav Männiku XXIII liivakarjäär asub Harju maakonnas Tallinna linnas (Nõmme linnaosas) riigile kuuluvatel kinnistutel Silikaltsiidi tn 26 (katastritunnus 78404:405:5120, registriosa nr 20003301) ja Silikaltsiidi tn 21 (katastritunnus 78401:101:4468, registriosa nr 14158650), mille riigivara valitseja on Majandus-ja Kommunikatsiooniministeerium ja volitatud asutus Maa- ja Ruumiamet.

Taotletava Männiku XXIII liivakarjääri mäeeraldise ja teenindusmaa pindala on 43,49 ha. Taotletav mäeeraldis hõlmab Tallinna-Saku liivamaardla (maavarade registri registrikaart nr 109) täiteliiva aktiivse tarbevaru plokki 193. Mäeeraldisega hõlmatavad varukogused on järgmised: 193 plokk – täiteliiv, aktiivne tarbevaru - 2 083 tuh m³; kaevandatav varu - 1 622 tuh m³  
  
Maavara kasutusvaldkond on üld- ja teedeehitus, kaevandamise keskmiseks aastamääraks taotletakse 135 tuh m³. Keskkonnaluba taotletakse 15 aastaks ning kaevandatud maa korrastatakse veekoguks.

Keskkonnaloa taotluse ja muude asjassepuutuvate dokumentidega on võimalik tutvuda tööpäeviti lähimas Keskkonnaameti kontoris (+372 662 5999, info@keskkonnaamet.ee).

Taotlus on digitaalselt kättesaadav keskkonnaotsuste infosüsteemis <https://kotkas.envir.ee/dokument/DM-130283-7>

Kuni keskkonnaloa andmise või andmisest keeldumise otsuse tegemiseni on igaühel õigus esitada Keskkonnaametile taotluse kohta põhjendatud ettepanekuid ja vastuväiteid.  Ettepanekuid ja vastuväiteid võib esitada suuliselt või kirjalikult e-posti aadressile info@keskkonnaamet.ee või postiaadressile Roheline 64, 80010 Pärnu.   
  
Keskkonnaloa eelnõu valmimisest teavitab Keskkonnaamet täiendavalt ametlikus väljaandes Ametlikud Teadaanded.